CELEX: 62013CB0372
Language: fi
Date: 2014-01-30 00:00:00
Title: Asia C-372/13: Unionin tuomioistuimen määräys (kolmas jaosto) 30.1.2014 (Polymeles Protodikeio Athinonin (Kreikka) esittämä ennakkoratkaisupyyntö) – Warner – Lambert Company LLC ja Pfizer Ellas AE v. SiegerPharma Anonymi Farmakeftiki Etaireia (Unionin tuomioistuimen työjärjestyksen 99 artikla — Ennakkoratkaisukysymykset, jotka ovat täysin samat kuin kysymykset, joista unionin tuomioistuin on jo lausunut — Teollis- ja tekijänoikeuksien kauppaan liittyvistä näkökohdista tehty sopimus (TRIPS-sopimus) — 27 artikla — Patentin kohde — 70 artikla — Olemassa olevan aineiston suoja)

10.6.2014   
            
            
               FI
            
            
               Euroopan unionin virallinen lehti
            
            
               C 175/18
            
         Unionin tuomioistuimen määräys (kolmas jaosto) 30.1.2014 (Polymeles Protodikeio Athinonin (Kreikka) esittämä ennakkoratkaisupyyntö) – Warner – Lambert Company LLC ja Pfizer Ellas AE v. SiegerPharma Anonymi Farmakeftiki Etaireia
   (Asia C-372/13) (1)
   
   ((Unionin tuomioistuimen työjärjestyksen 99 artikla - Ennakkoratkaisukysymykset, jotka ovat täysin samat kuin kysymykset, joista unionin tuomioistuin on jo lausunut - Teollis- ja tekijänoikeuksien kauppaan liittyvistä näkökohdista tehty sopimus (TRIPS-sopimus) - 27 artikla - Patentin kohde - 70 artikla - Olemassa olevan aineiston suoja))
   2014/C 175/22
   Oikeudenkäyntikieli: kreikka
   
      Ennakkoratkaisua pyytänyt tuomioistuin
   
   Polymeles Protodikeio Athinon
   
      Asianosaiset
   
   
      Kantajat: Warner – Lambert Company LLC ja Pfizer Ellas AE
   
      Vastaaja: SiegerPharma Anonymi Farmakeftiki Etaireia
   
      Oikeudenkäynnin kohde
   
   Ennakkoratkaisupyyntö – Polymeles Protodikeio Athinon – Teollis- ja tekijänoikeuksien kauppaan liittyvistä näkökohdista tehdyn sopimuksen (TRIPS), joka on Maailman kauppajärjestön perustamisesta tehdyn sopimuksen (EUVL 1994, L 336, s. 214) liitteessä, 27 ja 70 artiklan tulkinta – Yhteisön oikeuteen kuuluvien alojen ja jäsenvaltioiden toimivaltaan kuuluvien alojen välinen erottelu – Patenttien ala – Kemikaali- ja lääkevalmisteet
   
      Määräysosa
   
   
               1)
            
            
               Teollis- ja tekijänoikeuksien kauppaan liittyvistä näkökohdista tehdyn sopimuksen, joka on Maailman kauppajärjestön (WTO) perustamisesta tehdyn sopimuksen, joka on allekirjoitettu Marrakeshissa 15.4.1994 ja hyväksytty Uruguayn kierroksen monenvälisissä kauppaneuvotteluissa (1986–1994) laadittujen sopimusten tekemisestä Euroopan yhteisön puolesta yhteisön toimivaltaan kuuluvissa asioissa 22.12.1994 tehdyllä neuvoston päätöksellä 94/800/EY, liitteessä 1 C, 27 artikla kuuluu yhteisen kauppapolitiikan alaan.
            
         
               2)
            
            
               Teollis- ja tekijänoikeuksien kauppaan liittyvistä näkökohdista tehdyn sopimuksen 27 artiklaa on tulkittava siten, että lääkkeen vaikuttavan aineen kaltainen farmaseuttista tuotetta koskeva keksintö voi, ellei kyseisen artiklan 2 tai 3 kohdan nojalla ole muuta säädetty, olla patentin kohteena mainitun artiklan 1 kohdan mukaisin edellytyksin.
            
         
               3)
            
            
               Patentin, joka on saatu sellaisen hakemuksen perusteella, jossa on vaadittu keksinnölle patenttisuojaa sekä farmaseuttisen tuotteen valmistusmenetelmän että kyseisen farmaseuttisen tuotteen itsensä osalta, mutta joka on myönnetty yksinomaan valmistusmenetelmän osalta, ei ole syytä saman sopimuksen 27 ja 70 artiklan määräysten vuoksi katsoa koskevan kyseisen sopimuksen voimaantulosta lähtien mainittua farmaseuttista tuotetta keksintönä.
            
         
      (1)  EUVL C 78, 15.3.2014.